4 in Wes-Kaap vas oor wapens, ammunisie | Netwerk24
Deur Marita Herselman 14 Julie 2019 20:15
Die twee ongelisensieerde vuurwapens waarop die polisie se bende-eenheid Saterdagmiddag in die Muizenberg-omgewing beslag gelê het.Foto: Verskaf
Van die onwettige ammunisie waarop beslag gelê is.Foto: Verskaf
Vier mans in die Muizenberg-omgewing is Saterdagmiddag aangekeer vir die besit van ongelisensieerde vuurwapens en ’n verskeidenheid van ammunisie. Hier is van die ammunisie waarop beslag gelê is.Foto: Verskaf
Nog onwettige ammunisie.Foto: Verskaf
Die polisie se bende-eenheid het Saterdag vier mans in Muizenberg in hegtenis geneem vir die besit van ongelisensieerde vuurwapens en ammunisie.
Die mans, wat tussen 16 en 29 jaar oud is, sal na verwagting in die landdroshof in Muizenberg verskyn sodra hulle aangekla word, sê sers. Noloyiso Rwexana.
Volgens Rwexana het die polisie by Irenestraat in Hillview naby Muizenberg toegeslaan nadat hulle inligting ontvang het.
“Met die eenheid se aankoms by die adres het hulle die perseel deurgesoek en op twee onwettige vuurwapens en ’n verskeidenheid van ammunisie afgekom.”
“Lt.genl. Khombinkosi Jula, provinsiale kommissaris van die Wes-Kaap, verseker die gemeenskap dat polisielede sal aanhou om ongelisensieerde vuurwapens en ammunisie uit die gemeenskappe te verwyder en oortreders verantwoordbaar te hou,” sê Rwexana.
Meer oor: Muizenberg | Bende-Eenheid | Ammunisie | Vuurwapens